Arto kaj kulturoBona novaĵoCenzuroCivitanaj komunikilojDisvolvadoEdukadoEkonomio kaj komercoElektadoEn- kaj elmigradoEtno kaj rasoFilmoFotografioFreŝa NovaĵoHistorioHomaj rajtojHomama agadoHumuroIdeojIndiĝenojInternaciaj rilatojInterreta aktivismoJunulojJuroKatastrofoKomunikiloj kaj ĵurnalismoLaboroLingvoLiteraturoMedioMilito kaj konfliktoMuzikoNutraĵoParolliberecoPolitikoProtestoRajtoj je seksa diverseco (GLAT)RegadoReligioRifuĝintojSanoSciencoSportoTeknikaroUnesko (UNESCO)Unuiĝitaj Nacioj (UN)Virinoj kaj socia seksoVojaĝo
#000003
Ilustraĵo kreita de Connectas, republikigita je ilia permeso.
#000005
Ĉinio venas denove por savi landojn de Latinameriko je ilia horo de urĝa bezono. Fine de 2020 la morteco kreskis en Brazilo, Ekvadoro kaj Peruo, same kiel en aliaj landoj de la regiono. Eŭropo [Eŭropa Unio] kaj Usono promesis milionojn da vakcinoj, sed tiuj dozoj ne atingis Latinamerikon. Ĉinio trovis ĉi tie samtempe oportunojn politikajn kaj ekonomiajn. Hodiaŭ preskaŭ ĉiuj landoj de Latinameriko vakcinas siajn loĝantarojn per ĉinaj vakcinoj, sen fari demandojn.
#000007
Familiano, amiko aŭ eĉ instruisto de viaj infanoj probable jam ricevis sian dozon de Sinopharm aŭ CoronaVac (Sinovac). Tamen la “vakcina diplomatio”, kiel ekspertoj nomis tiun ĉi politikon, estas nur lasta ĉapitro en kreskanta interesiĝo de Ĉinio pri la regiono. Tio povas esti vidata en la lastatempa apero en Latinameriko de granda ĉina infrastruktura kaj investa projekto konata kiel la Nova Silka Vojo, kiu progresis en la lastaj kvar jaroj en la regiono, sur la fono de la indiferenta rilato de la eksa usona prezidanto Donald Trump.
#000008
1 000 000 de vacunas Sinovac en Hong Kong. Ya vienen volando. Mañana arribarán al Aeropuerto de la CDMX en la madrugada. Ese apoyo sí se ve! /dwBSyD9PtS
#000010
Fridkonteneroj kun 1 000 000 de Sinovac-vakcinoj estas en Honkongo. Ili jam survojas ĉi tien. Morgaŭ ili alvenos en la flughavenon CDMX [en Meksiko] frumatene. Ĉina subteno klare videblas ĉi tie!
#000011
Ĉinio ĉefe interesiĝis pri nutraĵoj, kiujn ĝi plu mendas en Brazilo kaj Argentino, sed poste ĝi diversigis sian mendaron al aliaj landoj de la regiono kiel Ekvadoro, kie Ĉinio financis grandajn energiajn projektojn. Kontraŭusona pozicio de Venezuelo proksimigis la landon al Ĉinio, kiu iĝis ĝia plej granda kreditoro. Kiel diras malnova proverbo, la malamiko de via malamiko estas via amiko. Antaŭ la pandemio Ĉinio jam komencis la konstruadon de fortaj rilatoj kun Meksiko, Ĉilio kaj Peruo — landoj kun grandaj internaj merkatoj — por investi je iliaj servosektoroj.
#000013
“Kiam oni sidas kune kun pova nacio kiel Ĉinio, ĝi metas surtablen proponon de grandaj investoj. En tiu ĉi kunteksto vakcinoj estas nur plia temo en la agendo” diras Federico Merke, profesoro pri internaciaj rilatoj en la Universitato San Andrés en Argentino. “La ĉeesto de Ĉinio en Latinameriko estas vere forta kaj ĝi plu kreskas dum la lastaj 10 jaroj. Komerco kun Ĉinio donas samtempe oportunon kaj riskon. La oportunoj inkludas aliron al vakcinoj, sed la riskoj inkluzivas eblecon asociiĝi kun lando, kiu malrespektas homajn rajtojn, ne zorgas pri protektado de la naturmedio kaj ne havas dubojn se necesas akcepti aŭ doni ŝmirmonon” aldonis li.
#000014
Federico Urdinez, eksperto pri Ĉinio en la Katolika Universitato de Ĉilio, plenuminta studon en sep landoj de Latinameriko, demandis partoprenintojn pri ilia percepto de Ĉinio. La intervjuitoj tendencis doni la saman respondon: kronviruso. Memoroj pri la merkato en Vuhano plu estas freŝaj en la menso de multaj latinamerikanoj, kiuj kondamnas Ĉinion pro la problemoj, kiujn ili plu suferas.
#000015
Urdinez konkludis ke unue la ĉina “maska diplomatio”, kiu inkluzivis donacojn de maskoj venintaj al Latinameriko dum la plej malbonaj monatoj de la pandemio, ne efikis. Tamen kiam la Katolika Universitato de Ĉilio ripetis la studon post kelkaj monatoj, opinioj ŝanĝiĝis. “La reputacian damaĝon, kiun oni malsukcesis superi per maskoj, oni superis per vakcinoj. La publika bildo de Ĉinio nun pliboniĝis inter latinamerikanoj” klarigis Urdinez.
#000016
Tiuj ege necesaj kuraciloj venis kune kun granda ondo de investoj, kiun Ĉinio direktis al Latinameriko. Ĉinaj investoj en la regiono sume atingis 7 miliardojn da dolaroj inter 1990 kaj 2009. Tamen la cifero kreskis ĝis 64 miliardoj da dolaroj en la periodo 2010-2015, post kiam Ĉinio relanĉis la projekton Silka Vojo, kiu inkluzivas specialan interesiĝon pri la regiono.
#000017
Brazilo, la plej granda produktanto de sojfaboj en la mondo, en 2019 vendis 80% de sia tuta produktaro al Ĉinio. Aliflanke, Brazilo transdonis 13 komercajn havenojn al ĉinaj investantoj kaj nun planas transdoni pliajn 15. Argentino ankaŭ vendas 80% de siaj sojfaboj al Ĉinio, dum la azia giganto investas en hidrokarbonojn kaj donas al la lando kreditojn por konstruado de fervojoj kaj havenoj.
#000018
Tenemos un millón de dosis más, arribó a Ezeiza un vuelo de China con vacunas Sinopharm. Contamos con 6.8 millones, ya distribuimos 5.200.000.
Gracias a la tripulación de Aerolíneas Argentinas y a todos y todas los que trabajan para que lleguen a cada argentino, cada argentina. /FLdmNCwSry
#000019
Ni havas plian milionon da dozoj, flugo el Ĉinio venis al Ezeiza [flughaveno en Argentino], alportinte Sinopharm-vakcinojn. Ni havas 6,8 milionojn, ni jam distribuis 5,2 milionojn. Dankon al la teamo de Aerolíneas Argentinas kaj al ĉiuj, kiuj laboris por garantii ke tiuj ĉi vakcinoj atingos ĉiun argentinanon.
#000021
La bordo de Ĉilio ĉe la Pacifika baseno ebligis al la lando subskribi kun Ĉinio interkonsenton por libera komerco, kiu faris Ĉinion unu el ĉefaj investantoj je energio kaj litio. Eĉ pli, Ĉinio jam iĝis la ĉefa kreditoro de Bolivio, dum Venezuelo ricevis de Pekino pli ol iu ajn alia lando: pagoj superis 62 miliardojn da dolaroj laŭ datumoj de Inter-American Dialogue.
#000023
Ajnakaze nun la vakcina diplomatio de Ĉinio ŝajnas esti efika. “Dum dek jaroj ni certe memoros kiu helpis al ni dum la kronvirusa krizo. Ĉu tio estis Angela Merkel, Emmanuel Macron aŭ John [Joe] Biden? Ne. Nur Ĉinio helpis al Latinameriko kaj la landoj en la regiono komencis danci sub ĉina muziko ne pro tio ke ili kundividis ĝian ideologion, sed pro sia deziro solvi senprecedencan problemon” diras Enrique Dussel Peters, kunordiganto de la Latinamerika Akademia Reto pri Ĉinio.
#000024
- Agradeço a sensibilidade do Governo chinês, bem como o empenho dos Ministros @ItamaratyGovBr @ernestofaraujo , @minsaude Eduardo Pazuello e @Mapa_Brasil @TerezaCrisMS .
#000025
Mi aprezas la respondemon de la ĉina registaro, same kiel la sindediĉon de la ministroj @ItamaratyGovBr @ernestofaraujo , @minsaude Eduardo Pazuello kaj @Mapa_Brasil @TerezaCrisMS
#000027
Aliflanke, tia diplomatio de milda povo povas doni al Ĉinio ankaŭ politikan kaj ekonomian repagojn. Finfine la brazila Jair Bolsonaro, latinamerika ŝtatprezidanto kiu plej forte rezistis al la ĉina investado kaj atakis ĝin, retiris sian planon malpermesi la partoprenon de Huawei en la landa aŭkcio pri la konstruado de la 5G-retoj. Tia komerco estas tre aspirinda por la plej grandaj ludantoj en la telekomunika merkato kaj multaj landoj bojkotis la firmaon bazitan en Ŝenĵeno. La ŝanĝo de la pozicio de Bolsonaro rilate Huawei okazis kelkajn tagojn post kiam Brazilo ricevis krudajn materialojn el Ĉinio por produkti CoronaVac en Brazilo.
#000029
Ĉu tio estas nura komerco aŭ geopolitika ekspansio, la sopirado je vakcinoj kaj la fiasko de Usono garantii ke dozoj atingos malriĉajn landojn kreis fenestron de oportunoj ebligintan al Ĉinio daŭrigi sian ekspansion. Ĉinio dediĉis al Latinameriko jardekojn kaj uzas vakcinan diplomation por fortigi sian ĉeeston en la regiono. Ĉio indikas ke post kultivi sian influon en Latinameriko dum pluraj jaroj, Ĉinio nun akiras gvidan rolon en la regiono.
#000030
Ĉi tiu rakonto estas parto de la speciala priraportado de Global Voices pri KOVIM-19 kaj ofertas vidpunkton pri la pandemio laŭ la perspektivo de nia tutmonda komunumo de kontribuantoj. % context_listing_link%
#000031
Germinda Casupá, ĉikita indiĝeno fronte al fajro kaj masklismo
#000035
Retpoŝto (ne estos publikigata) (deviga)
#000040